**8. razred 12. 5. 2020**

**Pogojni odvisnik**

Pozdravljeni, učenci!

Danes bomo spoznali pogojni odvisnik. Najprej reši naloge na povezavah:

* <https://eucbeniki.sio.si/slo8/2318/index5.html>
* <https://eucbeniki.sio.si/slo8/2318/index6.html>

Sledijo vaje za ponavljanje in utrjevanje snovi. Najprej reši naloge v samostojnem delovnem zvezku na str. 44–46, nal. 1 in 2.

V zvezek prepiši snov o pogojnem odvisniku.

Reši še naloge 3, 4 in 5 ter preglej rešitve:

**2. naloga:**

**a-naloga:**

Če ne bodo preveč utrujeni.

Če bo vreme lepo.

Če bodo želeli presenetiti zelenonogo tukalico.

Če bo druženje uspešno.

**b-naloga:**

A O tem, kako bodo potekale prireditve. **C O tem, pod katerim pogojem se bo kaj dogajalo**.

B O tem, kaj se bo dogajalo.Č O tem, kaj je namen dejanja.

**c-naloga:**

Pod katerim pogojem? (+ povedek glavnega stavka)

**č-naloga:**

Pogoj izražamo z veznikom ko/da/**če**/ki/ker.

**d-naloga:**

Odvisni stavek, ki dopolnjuje glavni stavek s podatkom o pogoju, se imenuje pogojni odvisnik./(Imenuje se) pogojni odvisnik.

**e-naloga:**

3 povedi:

* Če bo potrebno, bo avtobus pobral udeležence še na Mostu na Soči in v Novi Gorici.
* Če bomo imeli čas, se bomo med potjo nazaj okoli 17. ure okopali še v Termah 3000.
* Če bomo ob vodi vztrajali pozno v noč, bomo vidro morda tudi videli.

**3. naloga:**

**Obljubili so nam nagrado**, če pravočasno pridemo do Martjancev.

**Pod katerim pogojem so nam obljubili nagrado?**

Če se boste ustavili v bližini kapele sv. Trojice, **se bo pred vami odprl eden najlepših razgledov po Pomurju**.

**Pod katerim pogojem se bo pred vami odprl eden najlepših razgledov po Pomurju?**

Če ste ljubitelj golfa, **boste v Termah 3000 prišli na svoj račun**.

**Pod katerim pogojem boste v Termah 3000 prišli na svoj račun?**

**Z veseljem bi vam pokazala pot do Bogojine**, če bi jo poznala.

**Pod katerim pogojem bi vam z veseljem pokazala pot do Bogojine?**

Spraševal/-a sem se po **pogoju**.

**4. naloga**:

**Maja:** Če mi Marko ne bi svetoval/ne bi dal nasvetov, se pogosto ne bi znala prav odločiti./Če ne bi bilo Markovih nasvetov, se pogosto ne bi znala prav odločiti./Pogosto se ne bi znala prav odločiti, če mi Marko ne bi svetoval.

**Matej**: Če nama bodo starši dovolili, se bova z Markom sama odpravila raziskovat naravo./

Z Markom se bova sama odpravila raziskovat naravo, če nama bodo starši dovolili.

**Tina:** Ne bi bil tako priljubljen, če ne bi bil tako pošten in iskren./Če ne bi bil tako pošten in iskren, ne bi bil tako priljubljen.

**Peter:** Če mi pomaga, se vedno izvlečem iz zadrege./Vedno se izvlečem iz zadrege, če mi pomaga.

**5. naloga:**

Tone je vstopil v cerkev Bela golobica, **da** bi si ogledal njeno nenavadno notranjost.

Ogledal bi si notranjost cerkve Bela golobica, **če** bi stopil vanjo.

Pohiteli so, **da** bi bili doma še pred trdo temo.

**Če** bomo pohiteli, bomo doma še pred nočjo.

Panonska hiša bi še danes stala, **če** je stanovalci ne bi zapustili.

Šel je v Filovce, **da** bi si ogledal notranjost panonske hiše.

Doma bi bolje spletel vrbov cekar, **če** bi imel model.

Čakajo te še naloge za preverjanje znanja: samostojni delovni zvezek, str. 48–50, nal. 1, 2, 3. Rešitve (samo teh nalog) fotografiraj in mi jih pošlji, da jih pregledam.